  Майя Бывальцева 13-тӥ пӧсьтолэзе Ижкарын «Уж данлыкъя кар» стелаез пуктыны инты быръён пумысен юалляськон кутскиз. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Кытын Ижкарын синпель пус сылоз? Ми та ужпумез историкъёсын, шаерчиосын, музейёсысь ӧнерчиосын, ветеранъёсын, мер огазеяськонъёсын, промышленной предприятиослэн ыстэм муртъёсынызы эскерим. Озьы карысь 8 интыез пусйим Олег Бекмеметьев, Ижкарлэн тӧроезӴектэм ннтыос пӧлын: - «Калыкъёслэн эшъяськонзы» («Пыраклы Россиен») синпелет вӧзысь эспланада; - Иж тыметлэн ярдурез; - Шор площадь; - кивалтэтлэн юртэз но Арсенал вискысь инты; - Вормон сквер; - Киров нимо парк: - Нылпи творчествоя дворец вӧзысь инты; - кар администраци вӧзысь инты. Озьы ик мукет интыез ӵектыны луонлык вань. Куара сётон 19-тӥ пӧсьтолэзёзь мыноз. Мылкыдэз  вераны луэ. Тодэ вайытом, азьвылгес Олег Бекмеметьев стелаез толалтэ пуктозы шуыса вераз. Ижкарлы «Уж данлыкъя кар» ним сётон понна кура люкан 2020-тӥ арын южтолэзе кутскиз. Удмуртилэн шоркарез дано нимез басьтӥзы шуыса 2-тӥ пӧсьтолэзе тодмо луиз, оглом 547 куара люкаськиз. 3-тӥ пӧсьтолэзе элькунлэн шоркараз шулдыръяськонъёс ортчизы. Ижкар сяна, дано нимез Россиысь эшшо 19 каръёслы сётӥзы. Тегъёс: Мерлык Ижкар Удмуртия ОлегБекмеметьев куарасётон ужданлык  